

**ΠΡΟΓΡΑΜΜΑ ERASMUS+**

**Κινητικότητα προσωπικού για επιμόρφωση**

**ΟΔΗΓΙΕΣ/ΔΙΑΔΙΚΑΣΙΑ ΓΙΑ ΤΗ ΣΥΜΜΕΤΟΧΗ ΣΤΟ ΠΡΟΓΡΑΜΜΑ**

Οι κινητικότητες επιμόρφωσης θα πραγματοποιηθούν σε Πανεπιστήμια που διαθέτουν χάρτη Erasmus+ και σε επιλέξιμες Δημόσιες ή Ιδιωτικές επιχειρήσεις που δραστηριοποιούνται στην αγορά εργασίας σε τομείς της εκπαίδευσης και της επιμόρφωσης

Οι επιλέξιμες χώρες του Προγράμματος Erasmus+ είναι:

Αυστρία, Βέλγιο, Βουλγαρία, Γαλλία, Γερμανία, Δανία, Εσθονία, Ηνωμένο Βασίλειο, Ιρλανδία, Ισλανδία, Ισπανία, Ιταλία, Ελβετία, Κροατία, Κύπρος, Λετονία, Λιθουανία, Λιχτενστάιν, Λουξεμβούργο, Μάλτα, Νορβηγία, Ολλανδία, Ουγγαρία, Πολωνία, Πορτογαλία, Ρουμανία, Σερβία, Σλοβακία, Σλοβενία, Σουηδία, Τουρκία, Τσεχία, Φινλανδία, Βόρεια Μακεδονία (FYROM).

Ο πίνακας των συνεργαζόμενων Πανεπιστημίων με το ΕΜΠ είναι αναρτημένος στην ιστοσελίδα του Γραφείου Ευρωπαϊκών Εκπαιδευτικών Προγραμμάτων ([http://erasmus.ntua.gr](http://erasmus.ntua.gr/)). Αυτός ο πίνακας δεν είναι δεσμευτικός δεδομένου ότι η κινητικότητα επιμόρφωσης μπορεί να λάβει χώρα και σε Πανεπιστήμια με τα οποία δεν έχουν συναφθεί διμερείς συμφωνίες με το ΕΜΠ, τα οποία όμως πρέπει να είναι κάτοχοι του Ευρωπαϊκού Χάρτη για την Ανώτατη Εκπαίδευση.

Το πρόγραμμα επιμόρφωσης ERASMUS+ του μετακινούμενου προσωπικού πρέπει να προάγει την επαγγελματική του εξέλιξη. Διαμορφώνεται μετά από προσωπική επικοινωνία και σχετική συμφωνία με το Ίδρυμα Υποδοχής, σε συνάρτηση με τη συμμετοχή του στις εργασιακές δραστηριότητες που θα λάβουν χώρα την περίοδο της κινητικότητάς του. Στην περίπτωση συμμετοχής του προσωπικού σε οργανωμένη εβδομάδα επιμόρφωσης (Staff Training Week) ως πρόγραμμα επιμόρφωσης καταγράφεται το πρόγραμμα κατάρτισης της εν λόγω εβδομάδας.

Οι ενδιαφερόμενοι για την κινητικότητα επιμόρφωσης διερευνούν οι ίδιοι τους όρους της μετακίνησής τους (επικοινωνία με το Ίδρυμα του εξωτερικού, χρονικό διάστημα επιμόρφωσης, σχέδιο εργασίας, διαμονή, μετάβαση και επιστροφή κλπ.).

Οι **μετακινούμενοι λαμβάνουν επιχορήγηση** για την κινητικότητά τους σύμφωνα με τους όρους της Σύμβασης Επιχορήγησης ERASMUS+, ως εξής:

α) Επιχορήγηση για τις δαπάνες ταξιδίου ανάλογα με τη χιλιομετρική απόσταση του φορέα υποδοχής και με βάση το Distance Calculator (<https://erasmus-plus.ec.europa.eu/resources-and-tools/distance-calculator> ).

β) Επιχορήγηση για τις δαπάνες διαβίωσης ανάλογα με τη χώρα προορισμού (<http://erasmus.ntua.gr> /Κινητικότητα Προσωπικού για Επιμόρφωση).

Σημειώνεται ότι **η επιχορήγηση** σκοπεύει να αντισταθμίσει τις πρόσθετες δαπάνες κινητικότητας (ταξιδίου και ατομικές δαπάνες) στη χώρα υποδοχής και **δεν αποσκοπεί στην κάλυψη του συνόλου των δαπανών** που συνεπάγεται η επιμόρφωση στους φορείς του εξωτερικού.

**Προϋποθέσεις συμμετοχής**

1. Ο/Η υποψήφιος/α πρέπει να είναι **μόνιμος υπάλληλος του Ε.Μ.Π.** ή **ΙΔΑΧ** ή να έχει σύμβαση  εξαρτημένης σχέσης εργασίας με το Ε.Μ.Π. (**ΙΔΟΧ**), η οποία να είναι σε ισχύ κατά τη διάρκεια της μετακίνησης.
2. Η διάρκεια της επιμόρφωσης πρέπει να κυμαίνεται από **2-5 διαδοχικές εργάσιμες ημέρες** συν 2 ημέρες ταξιδίου από και προς τη χώρα υποδοχής εφόσον δεν συμπίπτουν με τις ημέρες επιμόρφωσης. ( Στην περίπτωση που η επιμόρφωση διαρκεί μόνο δύο ημέρες για είναι επιλέξιμη οι ημέρες ταξιδίου δεν πρέπει να συμπίπτουν με τις ημέρες ταξιδίου. Οι ημέρες δραστηριότητας και ταξιδίου πρέπει να είναι συνεχόμενες.
3. Γνώση της ξένης γλώσσας διεξαγωγής της **επιμόρφωσης-κατάρτισης** ( **Επιπέδου Β2 και άνω**).
4. Η Κινητικότητα του Προσωπικού για Επιμόρφωση πρέπει να αφορά αποκλειστικά σε **επιμόρφωση-κατάρτιση** στοευρύτερο γνωστικό αντικείμενοενασχόλησής του.
5. Έγκριση του/της προϊσταμένου για τη μετακίνηση του υποψηφίου με αναφορά στα οφέλη της επιμόρφωσης και στη μη παρακώλυση του έργου της υπηρεσίας κατά τη διάρκεια της απουσίας του.

**Α. Αίτηση συμμετοχής Υποψηφίου**

**Παραστατικά υποβολής:**

1. **Έντυπο αίτησης συμμετοχής Υποψηφίου** πλήρως συμπληρωμένο με συνημμένα όλα όσα αναγράφονται στο έντυπο.
2. **Επιστολή Αποδοχής** /Invitation Letter/Letter of Acceptance από το φορέα υποδοχής **(email)**
3. **Συμφωνία Επιμόρφωσης/** **Training mobility agreement** υπογεγραμμένη από τον/την υποψήφιο/α και από το Φορέα Υποδοχής όπου περιγράφεται το πρόγραμμα επιμόρφωσης. Στην περίπτωση οργανωμένου προγράμματος επιμόρφωσης (Staff training week) επισυνάπτεται το πρόγραμμα της εβδομάδας επιμόρφωσης.
4. **Βεβαίωση – έγκριση** υπογεγραμμένη από τον/την Προϊστάμενο/η του Τμήματος του υποψηφίου με αναφορά στα οφέλη της μετακίνησης και δήλωση για τη μη παρακώλυση του έργου της υπηρεσίας κατά τη διάρκεια της απουσίας του.
5. **Φόρμα Erasmus για προέγκριση ταξιδιών** συμπληρωμένη από τον υποψήφιο/α προς μετακίνηση με τις ημερομηνίες ταξιδίου και δραστηριότητας

**Για να είναι υλοποιήσιμες οι κινητικότητες επιμόρφωσης από τους δικαιούχους, πρέπει ο φάκελος της αίτησής με όλα τα παραστατικά να ολοκληρώνεται 20 ημέρες πριν την έναρξη της κινητικότητας.**

**Γ. Αξιολόγηση αιτήσεων**

Η αξιολόγηση των αιτήσεων θα γίνεται βάσει καθορισμένων**κριτηρίων**

Ο πίνακας με τα κριτήρια μοριοδότησης για την επιλογή του διοικητικού προσωπικού στη δράση επιμόρφωση ERASMUS+ είναι αναρτημένος στην ιστοσελίδα του Γραφείου Ευρωπαϊκών Εκπαιδευτικών Προγραμμάτων ([http://erasmus.ntua.gr](http://erasmus.ntua.gr/) / Κινητικότητα Προσωπικού για Επιμόρφωση)

Προτεραιότητα θα δοθεί σε όσους δεν έχουν μετακινηθεί έως τώρα για Επιμόρφωση μέσω του Προγράμματος Erasmus+ και  στην συνέχεια σε όσους δεν πραγματοποίησαν κινητικότητα επιμόρφωσης κατά τα τρία τελευταία έτη αλλά για μετακίνηση σε διαφορετικούς προορισμούς και προγράμματα από τα ήδη υλοποιηθέντα.

**Σημειώνεται, επίσης, ότι θα δοθεί προτεραιότητα στο προσωπικό που ανήκει στην κατηγορία των Α.Μ.Ε.Α. βάσει του ν. 4186 /13(ΦΕΚ 193/17-9-2013).**

**Δ. Υλοποίηση κινητικότητας επιμόρφωσης**

Για να υλοποιηθούν και να επιχορηγηθούν οι επιλεγμένες κινητικότητες για επιμόρφωση, πρέπει οι δικαιούχοι να έχουν λάβει:

1. **Έγκριση άδειας μετακίνησης για επιμόρφωση** από το Συμβούλιο Διοίκησης του Ιδρύματος
2. **Προέγκριση του ταξιδίου τους από τον ΕΛΚΕ ΕΜΠ**.

**Βασική επισήμανση:**

Η έκδοση εισιτηρίων μετακίνησης πραγματοποιείται μετά τίς ανωτέρω εγκρίσεις

Οι **οδηγίες** και όλα τα σχετικά **έντυπα** για την υλοποίηση των μετακινήσεων είναι αναρτημένα στην ιστοσελίδα του Γραφείου Ευρωπαϊκών Εκπαιδευτικών Προγραμμάτων <http://erasmus.ntua.gr> /Κινητικότητα Διοικητικού Προσωπικού για Επιμόρφωση

Η αίτηση ενδιαφέροντος **υποβάλλεται μέσω ηλεκτρονικού ταχυδρομείου με όλα τα παραστατικά που απαιτούνται** στο Γραφείο Ευρωπαϊκών Εκπαιδευτικών Προγραμμάτων, κ. Α. Καπετανάκη, Υπεύθυνη του Γραφείου (email: [iroffice@central.ntua.gr](mailto:iroffice@central.ntua.gr), τηλ.: 2107721017) με κοινοποίηση στην κ. Β. Θωμά (email: [vthoma@central.ntua.gr](mailto:vthoma@central.ntua.gr), τηλ.: 2107721199).